Pirolusita

Pirolusita MnO2 formula kimikoa duen minerala da, hots, manganeso dioxido naturala. Manganesoa eskuratzeko mea garrantzitsua da.

Altzairuaren kolore grisa eta metal distira du. Arrasto beltz edo urdinxkak egiten ditu, eta azido klorhidrikoan urtzen da. Pirolusitaren pisu espezifikoa 4,7-4,9 g/cm3 tartean dago; eta gogortasuna, Mohs eskalan, 2 eta 2,5 tartean.

Manganesoaren mineralik arruntena eta ugariena da. Sakontasun txikiko aintzira, itsaso eta zingiretan agertzen da. Manganesoa lortzeko lehengai gisa erabiltzen da, eta hori da pirolusitaren erabilera nagusia.
 Erreferentziak 

 Kanpo estekak 

Kategoria:Manganesodun mineralak
Kategoria:Mineral oxidoak
Kategoria:Mineral tetragonalak
Kategoria:Oxigenodun mineralak